Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Tuhannet muslimit kokoontuivat -
Temppelivuorelle al-Aksan moskeijalle rukoilemaan -
Eid al-Adhan juhlan aikana.
Pääministeri Netanjahu ilmoitti uusista tiukoista toimenpiteistä, -
joilla puututaan palestiinalaisten kivienheittelyyn.
Venäjän sotilaallisen roolin voimistuminen Syyriassa -
herättää huolta lännen johtajissa.
Tuhannet muslimit kokoontuivat -
Jerusalemin Temppelivuorelle al-Aksan moskeijalle rukoilemaan -
muslimien hajj-rituaalin päättävän vuotuisen Eid al-Adha -juhlan aikana.
Arabiankielinen Eid al-Adha tarkoittaa uhrijuhlaa.
Se on islamin tärkeimpiä juhlia. Muslimit muistelevat silloin tarinaa, -
jonka mukaan Abraham halusi uhrata Ismaelin osoituksena uskostaan.
Tämä on ristiriidassa Raamatun kertomuksen kanssa, -
jossa Abraham oli valmis uhraamaan Iisakin.
Muslimit kautta Lähi-idän viettävät tätä nelipäiväistä juhlaa -
teurastamalla lampaita, vuohia, lehmiä ja kameleita.
Gazan Hamas-johtaja Ismail Haniyeh kommentoi -
viimeaikaisia väkivaltaisuuksia Temppelivuorella.
Hän vannoi, että taistelu al-Aksan moskeijan ”vapauttamiseksi” jatkuu.
Mikään voima maan päällä -
ei voi muuttaa uskonnollisia, historiallisia, humanitaarisia, -
kulttuurisia ja poliittisia tosiasioita Jerusalemissa -
ja pyhällä al-Aksan moskeijallamme.
Palestiinalaisten ja Israelin turvalli- suusvoimien väliset yhteenotot -
ovat kiihtyneet viime viikkoina.
Palestiinalaiset ja arabimaat -
syyttävät Israelia rikkomuksista Temppelivuorella.
Ne vaativat, että vain muslimit saavat rukoilla alueella.
Palestiinalaiset väittävät, että Israel pyrkii muuttamaan -
pitkäaikaista vallitsevaa tilaa. Ei-muslimit saavat tulla alueelle -
mutta rukoileminen heiltä on kielletty.
Israel sanoo, että se aikoo säilyttää vallitsevan tilan, -
mutta ei anna palestiinalaismellakoitsijoiden -
estää juutalaisten käyntiä alueella.
Netanjahu ilmoitti tiukoista toimenpiteistä, -
joilla pyritään estämään yltyneet väkivaltaisuudet -
ja puuttumaan palestiinalaisten kivienheittelyyn.
Jokin aika sitten turvallisuuskabinetti hyväksyi joukon toimenpiteitä, -
joiden avulla voidaan taistella kivien ja palopommien heittelyä vastaan.
Aiomme muuttaa vallalla olevaa käsitystä siitä, -
että Israelissa olisi mahdollista -
heitellä näitä tappavan vaarallisia esineitä ilman vastareaktiota.
Tämä tulee muuttumaan.
Tiukentuneet toimet palestiinalaisia kivenheittelijöitä vastaan -
synnyttävät todennäköisesti kansainvälistä huolta.
Israelilaiset ovat kuitenkin vaatineet,-
että Netanjahun hallituksen ja turvallisuustahojen on puututtava -
palestiinalaisten yltyneisiin iskuihin israelilaissiviilejä vastaan.
Heinäkuussa Israelin parlamentti knesset tiukensi -
kivienheitosta annettavia vankeus- rangaistuksia aina 20 vuoteen asti.
Päätöstä edelsivät -
palestiinalaisten protestiaallot Itä-Jerusalemissa ja Länsirannalla.
Gazaa hallitsevan islamistisen Hamasin johtaja vaati Egyptiä -
lopettamaan salakuljetus- tunneleiden tukkimisen vedellä.
Tunnelit yhdistävät Gazan Egyptin Siinaihin.
Palestiinalaiset kertoivat viime viikolla, että egyptiläisjoukot -
ovat pumpanneet vettä rajan alle kaivettuihin tunneleihin -
estääkseen tavaroiden ja aseiden maanalaisen kuljetuksen.
Vetoamme egyptiläisveljiimme: -
Pysäyttäkää tämä operaatio, sillä se tuhoaa ympäristöä ja infrastruktuuria -
ja vahingoittaa kaiken lisäksi myös Egyptin mainetta.
Egypti suorittaa mittavaa operaatiota -
Siinain niemimaan islamistikapinallisten kukistamiseksi.
Tehotoimien kohteena on kaksi ryhmää: ISISiin kuuluva ryhmä -
sekä Muslimiveljeskunta, joka on palestiinalaisen Hamasin kattojärjestö.
Egyptiläisviranomaiset ovat syyttäneet Hamasia -
laittomaksi julistetun Muslimiveljeskunnan auttamisesta.
Egypti on sen vuoksi ryhtynyt -
vahvistamaan rajapuolustustaan Hamasia vastaan, -
jottei se pystyisi operoimaan vapaasti Gazan ja Egyptin välillä.
Sitten Syyrian konfliktiin.
Iso-Britannian ulkoministeri Hammond sanoi, -
että Syyrian presidentti Assadilla -
ei voi olla roolia Syyrian tulevaisuudessa.
Ja vaikka Assad pysyisikin siirtymävaiheen ajan, -
hänellä ei olisi enää osaa uuden Syyrian rakentamisessa.
On selvää, että Assad ei voi olla osa Syyrian tulevaisuutta.
Olemme valmiita harkitsemaan -
hänelle jotakin roolia siirtymävaiheen ajaksi, kunhan vain on selvää, -
että tuon vaiheen päätyttyä hän lähtee -
ja sallii uuden Syyrian rakentamisen ilman häntä.
Hammond antoi kommenttinsa -
ennen Syyrian aihetta käsittelevää kokousta -
Ranskan ulkoministeri Fabiuksen, Saksan ulkoministeri Steinmeierin -
ja EU:n ulkopoliittisen edustajan Mogherinin kanssa.
Heidän on määrä keskustella Venäjän sotilaallisesta läsnäolosta Syyriassa.
Saksan ulkoministeri Steinmeier sanoi, -
että taistelut on saatava kiireesti loppumaan.
Lisäksi eri toimijat olisi saatava yhdistettyä alueella.
Meidän on löydettävä jokin sellainen menettelytapa, -
jonka avulla saataisiin yhdistettyä -
eri toimijoiden intressit ja asemat alueella.
Toivon, että Saksa, Ranska, Iso-Britannia ja edustaja Mogherini -
voivat edistää tätä prosessia.
Ennen Pariisin kokousta myös USA ilmaisi huolensa -
Venäjän antamasta tuesta Syyrian presidentti Assadille.
USA on sanonut, että Assadin on erottava -
poliittisen muutoksen mahdollistamiseksi.
USA:n ulkoministeriön tiedottajan Kirbyn mukaan USA:ta huolestuttaa, -
että Venäjän sotilaallinen voimistuminen Syyriassa -
on tarkoitettu Assadin vahvistamiseksi, ei ISISin-vastaista taistelua varten.
Olemme oikeutetusti huolissamme Venäjän tavoitteista.
On hankala uskoa, että kaikki se, mitä Venäjä on alueelle tuonut, -
olisi tarkoitettu ainoastaan terroristiverkostojen jahtaamiseksi.
- Mitä tarkoitatte?
Viimeisten tietojeni mukaan ISISillä ei ole käytössään lentokoneita.
Näin ollen se tosiasia, että puhumme nyt taistelukoneista ja ilmakyvyistä, -
herättää perusteltuja kysymyksiä.
Tarve maasta ilmaan ammuttaville ohjuksille on hieman hämmentävä.
Valkoinen talo tiedotti eilen, että presidentti Obama ja presidentti Putin-
tapaavat ensi viikolla New Yorkissa.
He keskustelevat tuolloin muun muassa Syyrian kriisistä.
Puolustus-, turvallisuus- ja tiedusteluyritys IHS -
julkaisi satelliittikuvan, joka oli otettu läheltä Latakiaa -
eli presidentti Assadin Välimeren rannikon tukikohtaa Syyriassa.
Kuvassa näkyy 28 venäläishävittäjää -
Bassel al-Assadin lentokentän kiitoradalla.
IHS:n mukaan 21. syyskuuta otetusta kuvasta näkyy,-
miten Venäjän ilmavoimat on tuonut Syyriaan voimakasta kalustoa, -
johon kuuluu muun muassa 12 Su-24- ja 12 Su-25 -maataistelukonetta.
Raportin mukaan Venäjä on lisännyt dramaattisesti voimiaan -
Latakiaa lähellä olevassa ilmatuki- kohdassa. Se on tuonut alueelle -
taistelukoneita ja -helikoptereita sekä tankkeja ja majoitustiloja.
Kiitos seurasta.
Ilmoitan surukseni tässä yhteydessä, -
että TV7 Israel-uutisten tuottajan Jair Pinton äiti kuoli eilen.
Lähetän omasta ja tiimini puolesta heille osanottomme.
Olen Jonathan Hessen. Shabat shalom, nähdään maanantaina!
Suomennos: Sirpa Bågman